11. ΒΑΣΙΛΙΚΟΝ ΔΙΑΤΑΓΜΑ της 30 Ιουλ./7 Αυγ. 1952 Περί εκτελέσεως των διατάξεων του άρθρ. 4 του Ν. υπ’ αριθ. 1475/1950 περί συστάσεως οργανισμού αποχετεύσεως της περιοχής Πρωτευούσης. Έχοντες υπ’ όψιν το τελευταίον εδάφιον της 2 παραγράφου του άρθρ. 4 του Ν. υπ’ αριθ. 1475/50 «περί συστάσεως οργανισμού Αποχετεύσεως της περιοχής Πρωτευούσης», προτάσει των Υπουργών Δημοσίων Έργων και Οικονομικών μετά σύμφωνον υπ’ αριθ. 379/1951 γνωμοδότησιν του Συμβουλίου Επικρατείας απεφασίσαμεν και διατάσσομεν. Άρθρ.1.-Αι κατά το άρθρ. 4 εδ. 13 του Ν. 1475 «περί συστάσεως οργανισμού Αποχετεύσεως της περιοχής Πρωτευούσης» περιερχόμεναι εις τον Ο.Α.Π. εκτάσεις, υποδιαιρούνται εις δύο κατηγορίας. Α.Εκτάσεις εντός σχεδίου πόλεως (οικόπεδα). Β.Εκτάσεις εκτός σχεδίου πόλεως (αγροτικά κτήματα). Άρθρ.2.-Εις ειδικήν εισφοράν υπόκεινται, συμφώνως προς το άρθρ. 4 εδ. 2β του Ν. 1475, τα οικόπεδα τα δημιουργούμενα μεταξύ της παλαιάς και της νέας οικοδομικής γραμμής, τα οποία, συμφώνως προς το Ν.Δ. 690/1948 «περί συμπληρώσεως των περί σχεδίων πόλεων διατάξεων» άρθρ. 1 εδ. 2 και 8 και άρθρ. 3 εδ. 4, περιέρχονται ή προσκυρούνται υποχρεωτικώς εις τους ομόρους ιδιοκτήτας, συμφώνως προς τας περί σχεδίου πόλεως ισχυούσας διατάξεις. Τ’ αυτά ισχύουν και εις περίπτωσιν καταργήσεως οδού. Άρθρ.3.-1.Οικόπεδα περί ων το άρθρ. 4 εδ. 2β του Ν. 1475, διατιθέμενα συμφώνως προς το άρθρ. 1 εδ. 2 του Ν.Δ. 690/1948 υπόκεινται εις ειδικήν εισφοράν 80% επί της αξίας αυτών. Η αξία αύτη ορίζεται υπό του Προέδρου των Πρωτοδικών κατ’ αίτησιν του ενδιαφερομένου ή του Ο.Α.Π. επί τη βάσει της αξίας την οποίαν έχουν τα όμορα οικόπεδα κατά τον χρόνον της εις τον Πρόεδρον των Πρωτοδικών προσφυγής δια τον καθορισμόν της αξίας αυτών. Σελ. 620(α) 23.Η.α.11 Υπόνομοι Πρωτεύουσας 2.Δια τα λοιπά οικόπεδα τα δημιουργούμενα κατά το άρθρ. 4 εδ. 2β του Ν. 1475, μη διατεθιμένα κατά την διαδικασίαν του ανωτέρω εδαφίου, αλλά δια προσκυρώσεως, εφαρμοστέος συντελεστής επιβαρύνσεως της αξίας προσκυρώσεως 30%. Άρθρ.4.-Αι ζώναι εφαρμογής των συντελεστών υπεραξίας καθορίζονται ως ακολούθως: A.Eντός σχεδίου πόλεως. α)Δι’ ακίνητα έχοντα πρόσωπον επί της δημιουργουμένης νέας κυρίας οδού της διηκούσης κατά μήκος των καλυπτομένων ρευμάτων εφαρμοστέος συντελεστής υπεραξίας 60%. β)Δι’ ακίνητα έχοντα πρόσωπον επί παρακειμένων οδών και των οποίων ή κάθετος απόστασις από του μέσου της προσόψεώς των και μέχρι της πλησιεστέρας οικοδομικής γραμμής της δημιουργουμένης νέας κυρίας οδού δεν υπερβαίνει τα 40 μέτρα εφαρμοστέος συντελεστής υπεραξίας 50%. γ)Δι’ ακίνητα έχοντα πρόσωπον επί παρακειμένων οδών και των οποίων η κάθετος απόστασις από του μέσου της προσόψεώς των μέχρι της πλησιεστέρας οικοδομικής γραμμής της δημιουργουμένης νέας κυρίας οδού δεν υπερβαίνει τα 80 μέτρα εφαρμοστέος συντελεστής υπεραξίας 40%. δ)Εάν ακίνητον έχη πρόσωπον επί δύο οδών και συνεπώς και δύο διαφόρους καθέτους αποστάσεις από της πλησιεστέρας οικοδομικής γραμμής της δημιουργουμένης νέας κυρίας οδού, ως συντελεστής υπεραξίας εφαρμόζεται ο μεγαλύτερος. ε)Παρόχθια ακίνητα εις μη επικαλυφθέντα αλλά διαμορφωθέντα τμήματα των χειμάρρων Ιλισσού, Κηφισσού, και των παραχειμάρρων αυτών, υπόκεινται εις ειδικήν εισφοράν υπεραξίας εφαρμοζομένων αντιστοίχως των ανωτέρω περιπτ. β, γ, δ, των σχετικών καθέτων αποστάσεων μετρουμένων από της πλησιεστέρας στέψεως της διαμορφωθείσης όχθης. Β.Εκτός σχεδίου πόλεως και Αγροτικά κτήματα. α)Δι’ εκτάσεις γειτνιαζούσας προς διαρρυθμισθέντας χειμάρρους και παραχειμάρρους αυτών, αι οποίαι θα περιληφθούν εις επεκτάσεις σχεδίου πόλεως εφαρμοστέος συντελεστής υπεραξίας 60%. β)Δια κτήματα αμέσως γειτνιάζοντα προς τους διαρρυμισθέντας χειμάρρους και παραχειμάρρους αυτών και επί πλάτους ζώνης 2000 μέτρων εφαρμοστέος συντελεστής υπεραξίας  50%. γ)Δια τα παρακείμενα και τακτικώς κατά το παρελθόν κατακλυζόμενα τμήματα εφαρμοστέος συντελεστής υπεραξίας 40%. δ)Δια τα λοιπά κτήματα, τα περιοδικώς κατά το παρελθόν κατακλυζόμενα εφαρμοστέος συντελεστής υπεραξίας 30%. Άρθρ.5.-1.Ο καθορισμός κατά πρώτον βαθμόν των κατακλυζομένων εκτάσεων κατά το παρελθόν και προ της εκτελέσεως των έργων θα γίνη επί τη βάσει των υπαρχόντων επισήμων χωροσταθμικών διαγραμμάτων βάσει των οποίων εγένετο η μελέτη των εκτελεσθέντων και εκτελουμένων έργων υπό τριμελούς Επιτροπής αποτελουμένης εξ ενός ανωτέρου τεχνικού υπαλλήλου του Υπουργείου Δημοσίων Έργων, ενός εκπροσώπου του Ο.Α.Π. και ενός εκπροσώπου της Εταιρείας Υδραυλικών και Εξυγιαντικών έργων. Τ’ ανωτέρω χωροσταθμικά διαγράμματα δύνανται να συμπληρωθώσιν εφ’ όσον ήθελε παραστή ανάγκη. 2.Εναντίον των αποφάσεων της ως άνω πρωτοβαθμίου Επιτροπής επιτρέπεται, εντός ανατρεπτικής προθεσμίας 15 ημερών από της κοινοποιήσεως, προσφυγή εις το Συμβούλιον Δημοσίων Έργων το οποίον αποφαίνεται οριστικώς εντός 30 ημερών από της προσφυγής. 3.Η υπεραξία των αξιοποιηθέντων ή αξιοποιηθησομένων ακινήτων του άρθρ. 4 εδ. γ΄ του Ν. 1475 καθορίζεται λαμβανομένης υπ’ όψιν της διαφοράς της αξίας των εν λόγω ακινήτων μετά την εκτέλεσιν των Έργων περί ων το άρθρ. 4 εδ. γ΄ του Ν. 1475, από της προ της ενάρξεως κατασκευής των έργων αξίας αυτών. Εκ της διαφοράς ταύτης θ’ αφαιρήται η τυχόν φυσιολογική αύξησις γενικώς της αξίας των διαφόρων ακινήτων. Ο κατά τ’ ανωτέρω καθορισμός της υπεραξίας γίνεται υπό της Υπηρεσίας Ο.Α.Π. και κοινοποιείται προς τους ενδιαφερομένους. Ούτοι εν περιπτώσει διαφωνίας των δύνανται εντός ανατρεπτικής προθεσμίας 15 ημερών από της κοινοποιήσεως, να υποβάλωσιν ένστασιν εις τον Ο.Α.Π. οπότε αύτη   κρίνεται   υπό   Επιτροπής   αποτελουμένης:  α) Σελ. 621 Υπόνομοι Πρωτεύουσας 23.Η.α.11 Εξ ενός τεχνικού υπαλλήλου του Υπουργείου Δημοσίων Έργων οριζομένου υπό του Υπουργού Δημοσίων Έργων και έχοντος βαθμόν τουλάχιστον Νομομηχανικού α΄ τάξεως. β)Εξ ενός Εφοριακού υπαλλήλου, οριζομένου υπό του Υπουργού των Οικονομικών και έχοντος βαθμόν τουλάχιστον Τμηματάρχου α΄ και γ)Εξ ενός ιδιώτου οριζομένου υπό του Προέδρου των Πρωτοδικών εκ πίνακος περιλαμβάνοντος τα ονόματα 50 ιδιωτών συντασσομένου από κοινού υπό των νομίμως λειτουργούντων Σωματείων Ιδιοκτητών. Η ως άνω Επιτροπή οφείλει να εκδόση την απόφασίν της εντός μηνός από της εις αυτήν διαβιβάσεως της ενστάσεως, η δε απόφασίς της είναι οριστική. Άρθρ.6.-1.Η βεβαίωσις και η είσπραξις της κατά τ’ ανωτέρω εισφοράς ενεργείται δια των οργάνων του Ο.Α.Π. 2.Δια την είσπραξιν της ειδικής εισφοράς δια τα περιερχόμενα ή προσκυρούμενα κατά τας διατάξεις του Ν.Δ. 690/1948 οικόπεδα κανονίζονται τα κάτωθι: α)Ουδεμία απόφασις παραχωρήσεως ή προσκυρώσεως πραγματοποιείται πριν ή καταβληθή και η ειδική εισφορά. β)Δεν εκδίδεται άδεια επισκευής ή επαυξήσεως υπαρχούσης οικοδομής ή ανεγέρσεως νέας πριν ή καταβληθή η ειδική εισφορά. γ)Εις περίπτωσιν αγοραπωλησίας ο συντάσσων την σχετικήν πράξιν συμβολαιογράφος υποχρεούται να ζητή και να προσαρτά εις το Συμβόλαιον βεβαίωσιν του Ο.Α.Π. ότι κατεβλήθη εις το ακέραιον η ειδική εισφορά, γινομένης ρητώς μνείας εν τω συμβολαίω μεταβιβάσεως της τοιαύτης βεβαιώσεως του Ο.Α.Π. 3.Και δια την είσπραξιν των εκ της υπεραξίας υποχρεώσεων των διαφόρων ιδιοκτητών ισχύουσιν τα εν τοις εδ. β΄ και γ΄ της προηγουμένης παραγράφου ορισθέντα. 4.Κατόπιν αποφάσεως της Διοικούσης Επιτροπής του Οργανισμού δύναται να επιτραπή πλην της περιπτώσεως αγοραπωλησίας, η πληρωμή της ειδικής εισφοράς ή της υπεραξίας εις δόσεις εντόκως με τον νόμιμον τόκον. Η τοιαύτη απόφασις καθορίζουσα τον αριθμόν των δόσεων και την ημερομηνίαν πληρωμής εκάστης τούτων υπόκειται εις την έγκρισιν του Υπουργού των Δημοσίων Έργων. Εις τον Ημέτερον επί των Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 622 23.Η.α.11 Υπόνομοι Πρωτεύουσας